               COMISIA EUROPEANĂ
            Bruxelles, 12.4.2017
            COM(2017) 174 final
            2017/0080(NLE)
            Propunere de
            DECIZIE A CONSILIULUI
            privind poziția care urmează să fie adoptată în numele Uniunii Europene în cadrul Organizației Maritime Internaționale cu ocazia celei de-a 98-a sesiuni a Comitetului pentru siguranță maritimă și a celei de-a 71-a sesiuni a Comitetului pentru protecția mediului marin în ceea ce privește adoptarea unor amendamente la regula II-1/23 din Convenția SOLAS, la regula II-2/9.4.1.3 din Convenția SOLAS, la Codurile din 1994 și 2000 privind siguranța navelor de mare viteză, la Codul internațional al mijloacelor de salvare și la apendicele V al anexei VI la MARPOL

               EXPUNERE DE MOTIVE

               1.INTRODUCERE

               Prezenta propunere a Comisiei se referă la stabilirea poziției Uniunii în cadrul celei de a 98-a sesiuni a Comitetului pentru siguranța maritimă al OMI (MSC 98) și în cadrul celei de a 71-a sesiuni a Comitetului pentru protecția mediului marin (MEPC 71) al Organizației Maritime Internaționale (OMI), în legătură cu amendamentele stabilite în mod individual în următoarele subrubrici.

               1.1 Amendamente la regula II-1/23 din Convenția SOLAS

               În cadrul celor de a 95-a și a 96-a sesiuni ale Comitetului pentru siguranță maritimă al OMI (MSC 95 și MSC 96) au fost aprobate mai multe proiecte de amendamente la regula II-1 din Convenția SOLAS privind compartimentarea și stabilitatea în stare de avarie, care au fost grupate împreună și sunt incluse în Decizia (UE) 2016/2077 a Consiliului din 17 octombrie 2016
                  1
               .

               Cu ocazia MSC 97, Comitetul a convenit să suspende, până la MSC 98, adoptarea proiectului de amendamente la capitolul II-1 din Convenția SOLAS privind dispozițiile referitoare la compartimentare și la stabilitatea în caz de avarie, cu excepția adoptării proiectelor de amendamente la regula II-1/3-12 din Convenția SOLAS privind protecția împotriva zgomotului. Referitor la modificările aduse regulii II-1/6, în ceea ce privește formula pentru indicele de compartimentare necesar, R, în cadrul MSC 97 s-a convenit că orice amendamente suplimentare la regula II-1/6 nu ar trebui să reducă nivelul actual de siguranță asigurat de dispozițiile Convenției SOLAS în conformitate cu poziția Uniunii, prevăzută la articolul 2 alineatul (1) litera (a) și la articolul 2 alineatul (2) din Decizia (UE) 2016/2077 a Consiliului.

               În pofida deciziei de a amâna adoptarea capitolului II-1 din convenția SOLAS, comitetul a convenit să ia în considerare documentele prezentate cu ocazia MSC 97 și să finalizeze textele amendamentelor. În general, Comitetul a fost de acord să armonizeze textul din regulile II-1/22, 23 și 24 în ceea ce privește existența mai multor expresii pentru cerințe similare și să actualizeze referințele încrucișate actuale, fără să modifice conținutul amendamentelor aprobate anterior. Amendamentele pot fi considerate minore, dar regula II-1/23 se referă la cerințe speciale pentru navele de pasageri ro-ro și nu a fost inclusă în Decizia (UE) 2016/2077 a Consiliului. Regula II-1/24 se referă numai la navele de transport de mărfuri.

               Aceste modificări sunt prevăzute în anexa 1 la documentul MSC 97/WP.5. Punctul 3.17 din raportul MSC 97 (MSC 97/22) precizează faptul că modificările sunt prevăzute a fi adoptate în cadrul MSC 98, sub rezerva modificărilor propuse în documentele MSC 97/3/5 și MSC 97/3/4 și a îmbunătățirilor de ordin editorial, dacă este cazul.

               1.2 Amendamente la regula II-2/9.4.1.3 din Convenția SOLAS

               Amendamentele la regula II-2/9.4.1.3 din Convenția SOLAS au scopul de a clarifica cerințele pentru integritatea la foc a ferestrelor navelor de pasageri care transportă maximum 36 de pasageri și ale navelor cu destinație specială având peste 60 (dar maximum 240) de persoane la bord. Navele care transportă maximum 36 de pasageri ar trebui să asigure același nivel de siguranță ca navele care transportă mai mult de 36 de pasageri.

               Aceste amendamente la regula II-2/9.4.1.3 din Convenția SOLAS sunt prevăzute în anexa 13 la raportul MSC 97 (MSC 97/22). Punctul 9.6 din MSC 97 precizează faptul că amendamentele vor fi adoptate în cadrul MSC 98.

               1.3 Amendamente la Codurile internaționale din 1994 și din 2000 pentru siguranța navelor de mare viteză

               Amendamentele aduse Codurilor internaționale din 1994 și din 2000 pentru siguranța navelor de mare viteză (Codurile HSC) oferă clarificări privind aplicarea punctelor 8.10.1.4-8.10.1.6 din Codurile din 1994 și 2000 în ceea ce privește exceptarea de la cerințele de a deține la bord bărci de urgență în cazul navelor de mare viteză cu lungimea sub 20 m, respectiv cu lungimea sub 30 m. Sub rezerva îndeplinirii condițiilor de la punctul 8.10.1.6 din ambele coduri, care includ noua cerință conform căreia trebuie să fie posibilă recuperarea din apă a unei persoane în dificultate aflată în poziție orizontală sau aproape orizontală, o navă de mare viteză cu lungimea mai mică de 30 m (Codul HSC din 2000), respectiv cu lungimea mai mică de 20 m (Codul HSC din 1994) poate fi scutită de obligația de a avea la bord o barcă de urgență.

                Amendamentele la Codurile HSC din 1994 și 2000 sunt prevăzute în anexele 15 și 16 din Raportul MSC 97 (MSC 97/22/Add. 1). La punctul 8.25 din raportul MSC 97 (MSC 97/22) se precizează faptul că adoptarea acestor amendamente este prevăzută să aibă loc în cadrul MSC 98.

               1.4 Amendamente la Codul internațional al mijloacelor de salvare și la anexa la Rezoluția MSC.81(70)
                  2

               Codul internațional al mijloacelor de salvare (LSA) prevede cerințe internaționale pentru mijloacele de salvare aflate sub incidența capitolului III din Convenția SOLAS din 1974, inclusiv pentru mijloacele de salvare individuale, mijloacele vizuale, ambarcațiunile de salvare, bărcile de urgență, instalațiile de lansare la apă și de îmbarcare și sistemele de evacuare maritimă și aparatele de lansare a bandulei, precum și pentru sistemele generale de alarmă și de radioficare.

               Amendamentele la punctele 6.1.1.5 și 6.1.1.6 din codul LSA și la punctul 8.1.1 din partea 1 a anexei la Rezoluția MSC.81(70) oferă coerență testelor statice și sarcinilor lor de probă pe care trebuie să le suporte instalațiile de lansare la apă, inclusiv elementele structurale și vinciurile acestora. MSC 97 a confirmat opinia exprimată la cea de a treia sesiune a subcomitetului pentru sisteme și echipamente navale (SSE 3), conform căreia amendamentele în cauză ar trebui tratate drept corecții minore.

               Aceste amendamente sunt prevăzute în anexa 17 la raportul MSC 97 (MSC 97/22/Add.1) și în anexa 1 la documentul OMI MSC 98/3/1. Punctele 8.34 și 8.35 din Raportul MSC 97 (MSC 97/22) precizează faptul că adoptarea acestor amendamente este prevăzută să aibă loc în cadrul MSC 98.

               1. 5Amendamente la apendicele V din anexa VI la MARPOL

               O propunere a Uniunii pentru MEPC 67 (MEPC 67/12/7) a inclus amendamente la actualul apendice V al anexei VI la MARPOL, care stabilește textul standard al notei de livrare a combustibilului pentru propulsia navei. Amendamentul ar fi permis navelor care utilizează la bord metode echivalente pentru sistemele de epurare a gazelor de evacuare (EGCS), omologate în conformitate cu anexa VI la regula 4 a MARPOL, să se alimenteze cu păcură cu un conținut de sulf mai ridicat decât cel prevăzut în regulile 14.1 și 14.4 din anexa VI la MARPOL - informații care trebuie incluse în nota de livrare a combustibilului pentru propulsia navei (BDN).

               Având în vedere numărul tot mai mare de nave echipate cu EGCS, amendamentele propuse de Uniune au fost considerate necesare pentru a alinia textul standard din nota de livrare a combustibilului pentru propulsia navei cu faptul că navele pot continua să utilizeze combustibili cu un conținut mai ridicat de sulf, chiar și după intrarea în vigoare a cerințelor privind conținutul de sulf de 0,10 %, aplicabile în zonele de control al emisiilor de sulf [(S)ECA] începând cu data de 1 ianuarie 2015.

               În cadrul MEPC 67 s-a convenit asupra necesității amendamentelor, dar a fost subliniat faptul că sunt necesare discuții suplimentare. Prin urmare, dezbaterea propunerii UE a fost amânată pentru cea de a doua sesiune a subcomitetului pentru prevenirea poluării și intervenția în caz de poluare (PPR 2).

               PPR 2 a organizat ample dezbateri în grupul de lucru corespunzător, fără a reuși să ajungă la un acord cu privire la forma exactă a textului modificat. După încheierea dezbaterilor PPR 2, opiniile exprimate în cadrul PPR 2 au fost incluse, în măsura posibilităților, în propunerea Uniunii pentru PPR 3 (PPR 3/10). Propunerea s-a referit la introducerea unor clarificări suplimentare în apendicele V al anexei VI la MARPOL, pentru a permite furnizorului, după notificarea cumpărătorului, să declare în nota de livrare a combustibilului pentru propulsia navei (BDN) că respectivul combustibil este destinat utilizării de către o navă care, prin utilizarea unui mijloc echivalent, îndeplinește cerințele privind sulful.

               Aceste amendamente sunt prevăzute în anexa 7 la MEPC 70/18/Add.1. Punctul 5.9 din Raportul MEPC 70 (MEPC 70/18) precizează faptul că adoptarea acestor amendamente este prevăzută să aibă loc în cadrul MEPC 71.

               2.ADOPTAREA AMENDAMENTELOR OMI

               2.1Adoptarea amendamentelor

               Modificările prevăzute la punctele 1.1-1.4 de mai sus au fost aprobate în reuniunea din cadrul celei de a 97-a sesiuni a Comitetului pentru siguranța maritimă, care a avut loc în perioada 21-25 noiembrie 2016, și urmează să fie prezentate pentru adoptare în cadrul celei de a 98-a sesiuni a Comitetului pentru siguranța maritimă care va avea loc în perioada 7-16 iunie 2017. Modificările prevăzute la punctul 1.5 de mai sus au fost aprobate în cadrul celei de a 70-a sesiuni a Comitetului pentru protecția mediului marin, care a avut loc în perioada 24-28 octombrie 2016, și urmează să fie prezentate pentru adoptare în cadrul celei de a 71-a sesiuni a Comitetului pentru protecția mediului marin care va avea loc în perioada 3-7 iulie 2017.

               2.2Acceptare

               După aprobarea și adoptarea de către cele două comitete a amendamentelor prevăzute la punctele 1.1-1.5 sus-menționate, acestea vor fi comunicate, în vederea acceptării, părților contractante respective.

               3.LEGISLAȚIA UE ȘI COMPETENȚA UE ÎN MATERIE

               3.1Amendamente la regula II-1/23 din Convenția SOLAS

               Regula II-1 din Convenția SOLAS reglementează construcția-structura, compartimentarea și stabilitatea, mașinile și instalațiile electrice. Amendamentele la regula II-1/23 din Convenția SOLAS care urmează să fie adoptate în cadrul MSC 98 se referă la navele de pasageri. Articolul 6 alineatul (2) litera (a) punctul (i) din Directiva 2009/45/CE a Parlamentului European și a Consiliului privind normele și standardele de siguranță pentru navele de pasageri stabilește că navele noi de pasageri din clasa A trebuie să respecte integral cerințele Convenției SOLAS din 1974, astfel cum a fost modificată.

               Prin urmare, amendamentele aduse regulii II-1/23 din Convenția SOLAS ar afecta dreptul UE prin aplicarea Directivei 2009/45/CE.

               3.2Amendamente la regula II-2/9.4.1.3 din Convenția SOLAS

               Articolul 6 alineatul (2) litera (a) punctul (i) din Directiva 2009/45/CE aplică Convenția SOLAS din 1974, astfel cum a fost modificată, navelor de pasageri din clasa A. De asemenea, în partea B.10.4. din capitolul II-2 al anexei I la Directiva 2009/45/CE se prevede că pentru navele de pasageri care transportă mai puțin de 36 de pasageri, o atenție specială trebuie acordată integrității la foc a ferestrelor din fața zonelor de îmbarcare deschise sau închise pentru bărci de salvare și plute de salvare și integrității la foc a ferestrelor situate sub astfel de zone și amplasate într-o poziție în care ferestrele respective, în cazul în care s-ar avaria în timpul unui incendiu, ar împiedica lansarea bărcilor sau plutelor de salvare sau îmbarcarea în acestea.

               Prin urmare, amendamentele aduse regulii II-2/9.4.1.3 din Convenția SOLAS ar afecta dreptul UE prin aplicarea Directivei 2009/45/CE.

               3.3Amendamente la Codurile internaționale din 1994 și din 2000 pentru siguranța navelor de mare viteză

               Articolul 6 alineatul (2) litera (a) punctul (i) din Directiva 2009/45/CE aplică Convenția SOLAS, astfel cum a fost modificată, navelor de pasageri din clasa A. În plus, articolul 6 alineatul (4) litera (a) din această directivă prevede că ambarcațiunile de mare viteză trebuie să respecte cerințele din regulile X/2 și X/3 din Convenția SOLAS, care fac referire la conformitatea cu Codurile internaționale din 1994 și din 2000 pentru siguranța navelor de mare viteză. De asemenea, conformitatea cu dispozițiile din Codul pentru siguranța navelor de mare viteză este prevăzută la articolul 6 alineatul (4) literele (b) și (c). Articolul 2 litera (c) din directiva menționată prevede că trimiterile la Codurile internaționale din 1994 și 2000 pentru siguranța navelor de mare viteză se referă la aceste coduri în versiunea lor actualizată. Prin urmare, orice amendament la codurile respective va avea un impact direct asupra aplicării legislației UE.

               În consecință, amendamentele la Codurile internaționale din 1994 și 2000 pentru siguranța navelor de mare viteză privind sistemele fixe de stingere a incendiului în sălile mașinilor ar afecta dreptul UE prin aplicarea Directivei 2009/45/CE.

               3.4Amendamente la Codul internațional al mijloacelor de salvare și la anexa la Rezoluția MSC.81(70)

               Instalațiile de lansare la apă și vinciurile sunt incluse în Regulamentul de punere în aplicare (UE) 2017/306 al Comisiei din 6 februarie 2017 de indicare a cerințelor în materie de proiectare, construcție și performanță și a standardelor de testare pentru echipamentele maritime. În respectivul regulament de punere în aplicare se face trimitere la Codul LSA și la Rezoluția MSC.81(70) a OMI în ceea ce privește articolele MED/1.21, 1.23, 1.24 și 1.25 cu privire la instalațiile de lansare la apă, precum și articolele MED/1.41a, 1.41b, 1.41c, 1.41d, 1.41e cu privire la vinciuri. Aceste echipamente intră, așadar, în domeniul de aplicare al Directivei 2014/90/UE a Parlamentului European și a Consiliului din 23 iulie 2014 privind echipamentele maritime și de abrogare a Directivei 96/98/CE a Consiliului.

               Prin urmare, amendamentele aduse codului LSA și anexei la Rezoluția MSC.81(70) ar afecta dreptul UE prin aplicarea Directivei 2014/90/UE și a Regulamentului de punere în aplicare (UE) 2017/306.

               3.5Amendamente la apendicele V din anexa VI la MARPOL

               Cerințele anexei VI la MARPOL cu privire la limitarea emisiilor de SOx sunt puse în aplicare în dreptul UE prin Directiva 2016/802/UE a Parlamentului European și a Consiliului privind reducerea conținutului de sulf din anumiți combustibili lichizi. Articolele 6 alineatul (9) literele (b) și (c) și articolul 13 alineatul (2) litera (a) din prezenta directivă se referă la BDN ca mecanism principal de asigurare a conformității cu directiva. Mijloacele echivalente de conformitate sunt considerate ca metode alternative de reducere a emisiilor, astfel cum sunt definite la articolul 2 litera o) din Directiva 2016/802/UE, și pot fi utilizate cu condiția ca navele care utilizează metoda de reducere a emisiilor să înregistreze în mod continuu reduceri ale emisiilor de dioxid de sulf care să fie cel puțin echivalente cu reducerile ce s-ar obține prin utilizarea combustibililor marini care îndeplinesc cerințele prevăzute de directivă.

               Prin urmare, amendamentele la apendicele V al anexei VI la MARPOL ar afecta dreptul UE prin aplicarea Directivei 2016/802/UE.

               3.6Sinteză

               Având în vedere legăturile care există între amendamentele propuse și legislația UE relevantă menționată anterior, Comisia consideră că adoptarea amendamentelor sus-menționate, care vor fi adoptate, conform preconizărilor, în cadrul MSC 98 și MEPC 71, intră în sfera de competență externă exclusivă a UE, dobândită de Uniune în temeiul articolului 3 alineatul (2) din TFUE, în măsura în care adoptarea modificărilor instrumentelor internaționale în cauză aduce atingere normelor comune sau modifică domeniul de aplicare al acestora.

               În concordanță cu o jurisprudență bine consolidată, deși Uniunea nu este membră a OMI și nici parte contractantă la instrumentele internaționale în cauză, statele membre nu sunt autorizate să își asume obligații care ar putea afecta normele UE promulgate pentru atingerea obiectivelor tratatelor, decât cu condiția ca ele să fie autorizate în acest sens printr-o decizie a Consiliului, la propunerea Comisiei.

               4.Concluzii

               Prin urmare, Comisia propune o Decizie a Consiliului privind poziția care urmează să fie adoptată în numele Uniunii Europene în ceea ce privește amendamentele menționate la punctele 1.1-1.5 de mai sus, care urmează să fie adoptate cu ocazia celei de-a 98-a sesiuni a Comitetului pentru siguranță maritimă și a celei de-a 71-a sesiuni a Comitetului pentru protecția mediului marin.

               2017/0080 (NLE)

               Propunere de

               DECIZIE A CONSILIULUI

               privind poziția care urmează să fie adoptată în numele Uniunii Europene în cadrul Organizației Maritime Internaționale cu ocazia celei de-a 98-a sesiuni a Comitetului pentru siguranță maritimă și a celei de-a 71-a sesiuni a Comitetului pentru protecția mediului marin în ceea ce privește adoptarea unor amendamente la regula II-1/23 din Convenția SOLAS, la regula II-2/9.4.1.3 din Convenția SOLAS, la Codurile din 1994 și 2000 privind siguranța navelor de mare viteză, la Codul internațional al mijloacelor de salvare și la apendicele V al anexei VI la MARPOL

               CONSILIUL UNIUNII EUROPENE,

               având în vedere Tratatul privind funcționarea Uniunii Europene, în special articolul 100 alineatul (2) și articolul 218 alineatul (9),

               având în vedere propunerea Comisiei Europene,

               întrucât:

               (1)Acțiunile întreprinse de Uniunea Europeană în sectorul transportului maritim ar trebui să urmărească îmbunătățirea siguranței maritime și protejarea mediului marin.

               (2)Comitetul pentru siguranța maritimă (MSC) al Organizației Maritime Internaționale (denumită în continuare „OMI”), întrunit în cea de-a 97-a sesiune a sa, a aprobat amendamentele la regula II-1/23 și la regula II-2/9.4.3 din Convenția internațională pentru ocrotirea vieții omenești pe mare (Convenția SOLAS), la Codurile internaționale din 1994 și 2000 privind siguranța navelor de mare viteză (Codul HSC) și la Codul internațional al mijloacelor de salvare (Codul LSC) și la anexa la Rezoluția MSC.81(70) Se preconizează că respectivele amendamente vor fi adoptate în cadrul celei de-a 98-a sesiuni a MSC, care va avea loc în iunie 2017 (MSC98).

               (3)Comitetul pentru protecția mediului marin (MEPC) al OMI, reunit în cadrul celei de a 70-a sesiuni a sa, a convenit asupra amendamentelor la apendicele V al anexei VI la Convenția internațională pentru prevenirea poluării de către nave (MARPOL), pentru a permite navelor care îndeplinesc prin mijloace echivalente cerințele prevăzute să poată avea o notă de livrare a combustibilului pentru propulsia navei (BDN) care declară că păcura este furnizată în conformitate cu notificarea cumpărătorului conform căreia păcura este destinată utilizării în combinație cu mijloace echivalente de punere în conformitate. Se preconizează că aceste modificări vor fi adoptate cu ocazia celei de-a 71-a sesiuni a MEPC, care va avea loc în luna iulie 2017 (MEPC 71).

               (4)MSC a OMI, reunit în cadrul celor de a 95-a și a 96-a sesiuni, a aprobat mai multe proiecte de amendamente la regula II-1 din Convenția SOLAS privind compartimentarea și stabilitatea în stare de avarie, care au fost grupate împreună și au fost incluse în Decizia (UE) 2016/2077 a Consiliului din 17 octombrie 2016
                  3
               .

               (5)În cadrul MSC al OMI, reunit cu ocazia celei de a 97-a sesiuni, s-a convenit să se amâne până la cea de a 98-a sesiune a MSC adoptarea majorității proiectelor de amendamente la capitolul II-1 din Convenția SOLAS privind regulile referitoare la compartimentare și la stabilitatea în caz de avarie, iar în ceea ce privește amendamentele la regula II-1/6 privind formula indicelui de compartimentare necesar R, s-a convenit că orice modificări suplimentare aduse regulii II-1/6 nu ar trebui să reducă nivelul actual de siguranță.

               (6)Prin urmare, poziția Uniunii, astfel cum se prevede la articolul 2 alineatul (1) litera (a) și la articolul 2 alineatul (2) din Decizia (UE) 2016/2077 a Consiliului, se aplică în continuare.

               (7)În cadrul MSC al OMI, reunit cu ocazia celei de a 97-a sesiuni, s-a decis să se amâne până la cea de-a 98-a sesiune a MSC adoptarea de amendamente la capitolul II-1 al SOLAS; Comitetul a ajuns în general la un acord asupra armonizării textului regulilor II-1/22, 23 și 24 cu privire la existența mai multor expresii pentru cerințe similare, și asupra actualizării referințelor încrucișate existente, fără ca prin aceasta să fie modificat conținutul amendamentelor aprobate anterior. Regula II-1/23 se referă la cerințe speciale pentru navele de pasageri ro-ro și nu face obiectul poziției stabilite în Decizia (UE) 2016/2077 a Consiliului. Directiva 2009/45/CE a Parlamentului European și a Consiliului
                  4
                se aplică navelor de pasageri și ambarcațiunilor de mare viteză pentru pasageri angajate în curse interne. Articolul 6 alineatul (2) litera (a) punctul (i) din directiva respectivă prevede că navele noi de pasageri din clasa A trebuie să respecte integral cerințele Convenției SOLAS din 1974, astfel cum au fost modificate.

               (8)Amendamentele la regula II-2/9.4.1.3 din Convenția SOLAS au scopul de a clarifica cerințele privind integritatea la foc a ferestrelor navelor de pasageri care transportă maximum 36 de pasageri și ale navelor cu destinație specială având peste 60 (dar maximum 240) de persoane la bord. Navele care transportă maximum 36 de pasageri ar trebui să asigure același nivel de siguranță ca cele care transportă mai mult de 36 de pasageri. Directiva 2009/45/CE a Parlamentului European și a Consiliului se aplică navelor de pasageri și ambarcațiunilor de mare viteză pentru pasageri angajate în curse interne. Articolul 6 alineatul (2) litera (a) punctul (i) din directiva respectivă prevede că navele noi de pasageri din clasa A trebuie să respecte integral cerințele Convenției SOLAS din 1974, astfel cum au fost modificate. În partea B.10.4 din capitolul II-2 al anexei I la Directiva respectivă se prevede că pentru navele de pasageri care transportă mai puțin de 36 de pasageri, o atenție specială trebuie acordată integrității la foc a ferestrelor din fața zonelor de îmbarcare deschise sau închise pentru bărci de salvare și plute de salvare și integrității la foc a ferestrelor situate sub astfel de zone și amplasate într-o poziție în care ferestrele respective, în cazul în care s-ar avaria în timpul unui incendiu, ar împiedica lansarea bărcilor de salvare sau plutelor de salvare sau îmbarcarea în acestea.

               (9)Amendamentele aduse Codurilor HSC din 1994 și din 2000 oferă clarificări privind aplicarea punctelor 8.10.1.4-8.10.1.6 din Coduri în ceea ce privește exceptarea de la cerințele de a avea la bord bărci de urgență în cazul navelor de mare viteză cu lungimea sub 20 m, respectiv cu lungimea sub 30 m. Sub rezerva îndeplinirii condițiilor de la punctul 8.10.1.6 din ambele coduri, care includ noua cerință conform căreia trebuie să fie posibilă recuperarea din apă a unei persoane în dificultate aflată în poziție orizontală sau aproape orizontală, o navă de mare viteză cu lungimea mai mică de 30 m în sensul Codului HSC din 2000 sau cu lungimea mai mică de 20 m în sensul Codului HSC din 1994 poate fi scutită de obligația de a avea la bord o barcă de urgență. Directiva 2009/45/CE a Parlamentului European și a Consiliului se aplică navelor de pasageri și ambarcațiunilor de mare viteză pentru pasageri angajate în curse interne. Articolul 6 alineatul (2) litera (a) punctul (i) din directiva respectivă prevede că navele noi de pasageri din clasa A trebuie să respecte integral cerințele Convenției SOLAS din 1974, astfel cum au fost modificate.

               (10)Codul LSA stabilește cerințele internaționale pentru mijloacele de salvare care sunt reglementate de capitolul III din Convenția SOLAS din 1974, astfel cum a fost modificată. Amendamentele la punctele 6.1.1.5 și 6.1.1.6 din codul LSA și la punctul 8.1.1 din partea 1 a anexei la Rezoluția MSC.81(70) oferă coerență testelor statice și sarcinilor lor de probă pe care trebuie să le suporte instalațiile de lansare la apă, inclusiv elementele structurale și vinciurile acestora, și ar trebui considerate drept corecții minore. Instalațiile de lansare la apă și vinciurile sunt enumerate în Regulamentul de punere în aplicare (UE) 2017/306 al Comisiei
                  5
               , care face trimitere la Codul LSA și la Rezoluția MSC.81(70) a OMI în ceea ce privește articolele MED/1.21, 1.23, 1.24 și 1.25 cu privire la instalațiile de lansare la apă, precum și articolele MED/1.41a, 1.41b, 1.41c, 1.41d, 1.41e cu privire la vinciuri. Prin urmare, acestea intră sub incidența Directivei 2014/90/UE a Parlamentului European și a Consiliului
                  6
               .

               (11)Amendamentele la apendicele V al anexei VI la MARPOL se referă la introducerea unor clarificări suplimentare pentru ca, în cazul navelor care îndeplinesc cerințele cu privire la conținutul de sulf în zonele de control al emisiilor de sulf [(S)ECA] prin mijloace echivalente [sisteme de epurare a gazelor de evacuare (EGCS)], furnizorul să poată declara în nota de livrare a combustibilului pentru propulsia navei (BDN), după notificarea cumpărătorului, că respectivul combustibil este destinat utilizării de o navă care îndeplinește prin mijloace echivalente cerințele privind conținutul de sulf. . Având în vedere numărul tot mai mare de nave echipate cu EGCS, amendamentele sunt necesare pentru a alinia textul standard din BDN cu faptul că navele pot continua să utilizeze combustibili cu un conținut mai ridicat de sulf, chiar și după intrarea în vigoare a cerințelor privind conținutul de sulf de 0,10 %, aplicabile (S)ECA începând cu data de 1 ianuarie 2015. Cerințele anexei VI la MARPOL cu privire la limitarea emisiilor de SOx sunt puse în aplicare în dreptul UE prin Directiva 2016/802/UE a Parlamentului European și a Consiliului
                  7
               . Articolele 6 alineatul (9) literele (b) și (c) și articolul 13 alineatul (2) litera (a) din prezenta directivă se referă la BDN ca mecanism principal de asigurare a conformității cu directiva. Mijloacele echivalente de conformitate sunt considerate ca metode alternative de reducere a emisiilor, astfel cum sunt definite la articolul 2 litera (o) din Directiva (UE) 2016/802, și pot fi folosite cu condiția ca navele care utilizează metoda de reducere a emisiilor să înregistreze în mod continuu reduceri ale emisiilor de dioxid de sulf care să fie cel puțin echivalente cu reducerile care s-ar obține prin utilizarea combustibililor marini care îndeplinesc cerințele prevăzute de directivă.

               (12)Uniunea nu este nici membru al OMI, nici parte contractantă la convențiile și codurile menționate. Prin urmare, este necesar ca statele membre să fie autorizate de către Consiliu să exprime poziția Uniunii și să își exprime acordul de a trata modificările ca fiind obligatorii,

               ADOPTĂ PREZENTA DECIZIE:

               Articolul 1

               Poziția Uniunii cu ocazia celei de-a 98-a sesiuni a Comitetului pentru siguranță maritimă al OMI este de a-și da acordul cu privire la adoptarea următoarelor amendamente la:

               (a)regula II-1/23 din Convenția SOLAS, astfel cum este prevăzută în anexa 1 la documentul MSC 97/WP.5 al OMI, sub rezerva modificărilor propuse în documentele MSC 97/3/5 și MSC 97/3/4 ale OMI;

               (b)regula II-2/9.4.1.3 din Convenția SOLAS, astfel cum este prevăzută în anexa 13 la documentul MSC 97/22 al OMI;

               (c)Codurile HSC din 1994 și 2000, astfel cum sunt prevăzute în anexele 15 și 16 din documentul MSC 97/22/Add.1;

               (d)Codul LSA și anexa la Rezoluția MSC.81(70), astfel cum sunt prevăzute în anexa 17 la documentul MSC 97/22/Add.1 al OMI și în anexa 1 la documentul MSC 98/3/1 al OMI.

               Articolul 2

               Poziția Uniunii cu ocazia celei de a 71-a sesiuni a Comitetului pentru protecția mediului marin al OMI este de a-și da acordul pentru adoptarea amendamentelor la apendicele V al anexei VI la Convenția MARPOL, astfel cum se prevede în anexa 7 la documentul MEPC 70/18/Add.1 al OMI.

               Articolul 3

               (1)Poziția Uniunii, astfel cum este stabilită la articolele 1 și 2, este exprimată de către statele membre care sunt membre ale OMI, acționând împreună în interesul Uniunii.

               (2)Pot fi convenite modificări minore ale poziției menționate la articolele 1 și 2 fără a fi necesară modificarea poziției respective.

               Articolul 4

               Prin prezenta decizie, statele membre sunt autorizate să-și exprime consimțământul, în interesul Uniunii, în ceea ce privește asumarea de obligații în temeiul amendamentelor menționate la articolele 1 și 2.

               Articolul 5

               Prezenta decizie se adresează statelor membre.

               Adoptată la Bruxelles,

                     Președintele

                     Pentru Consiliu

                     Președintele

                     (1)

                        Decizia (UE) 2016/2077 a Consiliului din 17 octombrie 2016 privind poziția care urmează să fie adoptată în numele Uniunii Europene în cadrul Organizației Maritime Internaționale (OMI) cu ocazia celei de a 70-a sesiuni a Comitetului pentru protecția mediului marin și a celei de a 97-a sesiuni a Comitetului pentru siguranța maritimă, în ceea ce privește adoptarea amendamentelor aduse anexei VI la MARPOL, regulii II-1 din Convenția SOLAS, regulilor III/1.4, III/30 și III/37 din Convenția SOLAS, regulilor II-2/1 și II-2/10 din Convenția SOLAS, regulii II-1/3-12 din Convenția SOLAS, Convenției și Codului STCW, Codului pentru instalațiile de protecție contra incendiului și Codului din 2011 privind programul de inspecții intensificate, JO L 320, 26.11.2016, p. 36.

                     (2)
                  Recomandare revizuită privind testarea mijloacelor de salvare.

                     (3)

                        Decizia (UE) 2016/2077 a Consiliului din 17 octombrie 2016 privind poziția care urmează să fie adoptată în numele Uniunii Europene în cadrul Organizației Maritime Internaționale (OMI) cu ocazia celei de a 70-a sesiuni a Comitetului pentru protecția mediului marin și a celei de a 97-a sesiuni a Comitetului pentru siguranța maritimă, în ceea ce privește adoptarea amendamentelor aduse anexei VI la MARPOL, regulii II-1 din Convenția SOLAS, regulilor III/1.4, III/30 și III/37 din Convenția SOLAS, regulilor II-2/1 și II-2/10 din Convenția SOLAS, regulii II-1/3-12 din Convenția SOLAS, Convenției și Codului STCW, Codului pentru instalațiile de protecție contra incendiului și Codului din 2011 privind programul de inspecții intensificate, JO L 320, 26.11.2016, p. 36.

                     (4)
                  Directiva 2009/45/CE a Parlamentului European și a Consiliului din 6 mai 2009 privind normele și standardele de siguranță pentru navele de pasageri (JO L 163, 25.6.2009, p. 1).

                     (5)
                  Regulamentul de punere în aplicare (UE) 2017/306 al Comisiei din 6 februarie 2017 de indicare a cerințelor în materie de proiectare, construcție și performanță și a standardelor de testare pentru echipamentele maritime, JO L 48, 24.2.2017, p. 1.

                     (6)
                  Directiva 2014/90/UE a Parlamentului European și a Consiliului din 23 iulie 2014 privind echipamentele maritime și de abrogare a Directivei 96/98/CE a Consiliului (JO L 256, 28.8.2017, p. 146).

                     (7)
                  Directiva 2016/802/UE a Parlamentului European și a Consiliului din 11 mai 2016 privind reducerea conținutului de sulf din anumiți combustibili lichizi (codificare), JO L132, 21.5.2016, p. 58.


Anunţ juridic important

|

52009PC0045

Propunere de decizie a Consiliului de rectificare a Directivei 2008/73/CE de simplificare a procedurilor de întocmire a listelor şi publicare a informaţiilor în domeniul veterinar şi zootehnic şi de modificare a Directivelor 64/432/CEE, 77/504/CEE, 88/407/CEE, 88/661/CEE, 89/361/CEE, 89/556/CEE, 90/426/CEE, 90/427/CEE, 90/428/CEE, 90/429/CEE, 90/539/CEE, 91/68/CEE, 91/496/CEE, 92/35/CEE, 92/65/CEE, 92/66/CEE, 92/119/CEE, 94/28/CE, 2000/75/CE, a Deciziei 2000/258/CE şi a Directivelor 2001/89/CE, 2002/60/CE şi 2005/94/CE  /* COM/2009/0045 final - CNS 2009/0016 */

	[pic] | COMISIA COMUNITĂŢILOR EUROPENE |Bruxelles, 10.2.2009COM(2009) 45 final2009/0016 (CNS)Propunere deDECIZIE A CONSILIULUIde rectificare a Directivei 2008/73/CE de simplificare a procedurilor de întocmire a listelor și publicare a informațiilor în domeniul veterinar și zootehnic și de modificare a Directivelor 64/432/CEE, 77/504/CEE, 88/407/CEE, 88/661/CEE, 89/361/CEE, 89/556/CEE, 90/426/CEE, 90/427/CEE, 90/428/CEE, 90/429/CEE, 90/539/CEE, 91/68/CEE, 91/496/CEE, 92/35/CEE, 92/65/CEE, 92/66/CEE, 92/119/CEE, 94/28/CE, 2000/75/CE, a Deciziei 2000/258/CE și a Directivelor 2001/89/CE, 2002/60/CE și 2005/94/CEEXPUNERE DE MOTIVEDirectiva 2008/73/CE a Consiliului a modificat o serie de acte ale Consiliului pentru a oferi, printre altele, norme uniforme privind publicarea listelor laboratoarelor na ționale de referință autorizate oficial de statele membre pentru testele de diagnosticare a bolilor animalelor și a listelor unităților sau autorităților autorizate oficial în vederea schimburilor intracomunitare sau a importurilor în Comunitate în domeniul veterinar și zootehnic.Directiva 2008/73/CE a intrat în vigoare la 3 septembrie 2008. Directiva 2008/73/CE prevede că statele membre pun în aplicare actele cu putere de lege și actele administrative necesare pentru a se conforma directivei respective până la 1 ianuarie 2010. Cu toate acestea, directiva nu prevede obligația ca statele membre să aplice actele respective începând cu data menționată anterior.Pentru a asigura certitudinea juridică și uniformitatea datei de aplicare a măsurilor respective în toate statele membre, statele membre ar trebui să aplice măsurile respective începând cu data menționată anterior.Dat fiind că măsurile respective ar trebui să se aplice începând cu 1 ianuarie 2010, Directiva 2008/73/CE ar trebui să se aplice, de asemenea, în mod uniform în toate statele membre începând cu data menționată anterior.Cu toate acestea, anumite modificări introduse de Directiva 2008/73/CE care nu necesită transpunerea de către statele membre nu ar trebui să fie afectate de prezenta decizie. Modificările în cauză privesc adoptarea de măsuri specifice în domeniul sănătății animale în conformitate cu procedura prevăzută în Decizia 1999/468/CE a Consiliului din 28 iunie 1999 de stabilire a normelor privind exercitarea competențelor de executare conferite Comisiei[1] și, respectiv, rectificarea unei referințe inactuale.Pentru a asigura o tranziție fără dificultăți spre noile proceduri simplificate de întocmire a listelor și publicare a informațiilor în domeniul veterinar și zootehnic, ar trebui să se prevadă posibilitatea de adoptare a unor dispoziții tranzitorii în conformitate cu procedura prevăzută în Decizia 1999/468/CE a Consiliului.Prin urmare, Directiva 2008/73/CE ar trebui rectificată în consecință.2009/0016 (CNS)Propunere deDECIZIE A CONSILIULUIde rectificare a Directivei 2008/73/CE de simplificare a procedurilor de întocmire a listelor și publicare a informațiilor în domeniul veterinar și zootehnic și de modificare a Directivelor 64/432/CEE, 77/504/CEE, 88/407/CEE, 88/661/CEE, 89/361/CEE, 89/556/CEE, 90/426/CEE, 90/427/CEE, 90/428/CEE, 90/429/CEE, 90/539/CEE, 91/68/CEE, 91/496/CEE, 92/35/CEE, 92/65/CEE, 92/66/CEE, 92/119/CEE, 94/28/CE, 2000/75/CE, a Deciziei 2000/258/CE și a Directivelor 2001/89/CE, 2002/60/CE și 2005/94/CECONSILIUL UNIUNII EUROPENE,având în vedere Tratatul de instituire a Comunității Europene, în special articolul 37,având în vedere propunerea Comisiei[2],având în vedere avizul Parlamentului European[3],întrucât:(1) Directiva 2008/73/CE a Consiliului[4] a modificat 23 de acte ale Consiliului în scopul de a asigura, printre altele, proceduri simplificate de întocmire a listelor și publicare a informațiilor în domeniul veterinar și zootehnic.(2) Directiva 2008/73/CE a intrat în vigoare la 3 septembrie 2008. Statele membre trebuie să pună în aplicare actele cu putere de lege și actele administrative necesare pentru a se conforma directivei menționate anterior, cel târziu până la 1 ianuarie 2010. Cu toate acestea, directiva menționată anterior nu a prevăzut obligația ca statele membre să aplice actele respective începând cu data menționată anterior.(3) Pentru a asigura certitudinea juridică, Directiva 2008/73/CE ar trebui rectificată astfel încât modificările aduse diferitelor acte ale Consiliului de către directiva respectivă, în scopul asigurării procedurilor simplificate menționate anterior, să fie aplicate în mod uniform de statele membre începând cu 1 ianuarie 2010. Prin urmare, Directiva 2008/73/CE ar trebui rectificată astfel încât să se aplice, de asemenea, începând cu data menționată anterior. În consecință, directiva respectivă ar trebui să fie, de asemenea, rectificată pentru a prevedea aplicarea de către statele membre a actelor menționate anterior începând cu data menționată anterior.(4) Cu toate acestea, anumite alte modificări aduse de Directiva 2008/73/CE Directivelor 64/432/CE[5] și 90/426/CEE[6] ale Consiliului nu se referă la procedurile simplificate și, prin urmare, nu necesită amânarea datei de punere în aplicare de către statele membre, și anume a datei de 1 ianuarie 2010. Modificările în cauză privesc adoptarea de măsuri specifice în domeniul sănătății animale în conformitate cu procedura prevăzută în Decizia 1999/468/CE a Consiliului din 28 iunie 1999 de stabilire a normelor privind exercitarea competențelor de executare conferite Comisiei[7] și, respectiv, rectificarea unei referințe inactuale.(5) Pentru a asigura o tranziție fără dificultăți spre noile proceduri simplificate de întocmire a listelor și publicare a informațiilor în domeniul veterinar și zootehnic, este necesar să se dispună posibilitatea de a adopta dispoziții tranzitorii în conformitate cu procedura prevăzută în Decizia 1999/468/CE a Consiliului.(6) Pentru a asigura certitudinea și continuitatea juridice, prezenta decizie ar trebui să se aplice începând cu 3 septembrie 2008, data intrării în vigoare a Directivei 2008/73/CE.(7) Prin urmare, Directiva 2008/73/CE ar trebui rectificată în consecință,ADOPTĂ PREZENTA DECIZIE:Articolul 1Directiva 2008/73/CE se rectifică după cum urmează:(1) La articolul 20, alineatul (2) se elimină.(2) Se introduc următoarele articole 23a și 23b:„Articolul 23a Dispoziții tranzitoriiPot fi adoptate dispoziții tranzitorii în conformitate cu procedura menționată la articolul 23b alineatul (2).Articolul 23b Procedura comitetului1. Comisia este asistată de către Comitetul permanent pentru lanțul alimentar și sănătatea animală înființat prin articolul 58 din Regulamentul (CE) nr. 178/2002.2. Atunci când se face trimitere la prezentul alineat, se aplică articolele 5 și 7 din Decizia 1999/468/CE.Perioada prevăzută la articolul 5 alineatul (6) din Decizia 1999/468/CE se stabilește la trei luni.”(3) La articolul 24, alineatul (1) se înlocuiește cu următorul text:„1. Statele membre asigură intrarea în vigoare a actelor cu putere de lege și a actelor administrative necesare pentru a se conforma prezentei directive până la 1 ianuarie 2010. Statele membre comunică de îndată Comisiei textele acestor acte.Statele membre aplică aceste acte începând cu 1 ianuarie 2010.Atunci când statele membre adoptă aceste acte, ele conțin o trimitere la prezenta directivă sau sunt însoțite de o asemenea trimitere la data publicării lor oficiale. Statele membre stabilesc modalitatea de efectuare a acestei trimiteri.”(4) Articolul 25 se înlocuiește cu următorul text:„Articolul 25 Intrare în vigoare și aplicabilitatePrezenta directivă intră în vigoare în a douăzecea zi de la publicarea în Jurnalul Oficial al Uniunii Europene .Prezenta directivă se aplică începând cu 1 ianuarie 2010, cu excepția articolului 1 alineatele (1) și (5) și a articolelor 7, 23a și 23b.”Articolul 2Prezenta decizie se aplică de la 3 septembrie 2008.Articolul 3Prezenta decizie se publică în Jurnalul Oficial al Uniunii Europene .Articolul 4Prezenta decizie se adresează statelor membre.Adoptată la Bruxelles,Pentru Consiliu,Președintele [1] JO L 184, 17.7.1999, p. 23.[2] JO C […], […], p. […].[3] JO C […], […], p. […].[4] JO L 219, 14.8.2008, p. 40.[5] JO 121, 29.7.1964, p. 1977/64.[6] JO L 224, 18.8.1990, p. 42.[7] JO L 184, 17.7.1999, p. 23.


Anunţ juridic important

|

52009PC0245

Propunere de decizie a Consiliului privind neincluderea uleiului de parafină CAS 8042-47-5 în anexa I la Directiva 91/414/CEE a Consiliului şi retragerea autorizaţiilor pentru produsele de protecţie a plantelor care conţin această substanţă (Text cu relevanţă pentru SEE)  /* COM/2009/0245 final */

	[pic] | COMISIA COMUNITĂŢILOR EUROPENE |Bruxelles, 25.5.2009COM(2009) 245 finalPropunere deDECIZIE A CONSILIULUIprivind neincluderea uleiului de parafină CAS 8042-47-5 în anexa I la Directiva 91/414/CEE a Consiliului și retragerea autorizațiilor pentru produsele de protecție a plantelor care conțin această substanță(Text cu relevanță pentru SEE)EXPUNERE DE MOTIVEProiectul anexat de propunere de decizie a Consiliului privește neincluderea uleiului de parafină CAS 8042-47-5 ca substanță activă în lista pozitivă (anexa I) din Directiva 91/414/CEE a Consiliului și retragerea produselor de protecție a plantelor care conțin această substanță. Propunerea de neincludere se bazează pe o serie de aspecte problematice identificate în cursul evaluării acestei substanțe active.Directiva 91/414/CEE a Consiliului creează un cadru armonizat pentru autorizarea și introducerea pe piață a produselor de protecție a plantelor. Substanțele active care urmează să fie utilizate ca produse de protecție a plantelor sunt evaluate și autorizate la nivel comunitar și sunt incluse în anexa I la directiva menționată. Produsele individuale de protecție a plantelor care conțin substanțe active sunt evaluate și autorizate de către statele membre pe baza unor norme armonizate.Datele prezentate de industrie au fost inițial evaluate de un stat membru raportor, în cazul de față Grecia, care a prezentat un proiect de raport de evaluare. Autoritatea Europeană pentru Siguranța Alimentară a organizat o revizuire inter pares a evaluării inițiale și a furnizat Comisiei o concluzie privind evaluarea riscului prezentat de uleiul de parafină CAS 8042-47-5 la 19 decembrie 2008.În cursul evaluării acestei substanțe active, au fost identificate unele aspecte problematice. Mai exact, elementele de probă disponibile nu sunt suficiente pentru a demonstra că utilizarea este sigură pentru operatori, lucrători, persoanele aflate în zonă și consumatori.Proiectul de decizie privind neincluderea a fost prezentat la 12 martie 2009 Comitetului permanent pentru lanțul alimentar și sănătatea animală, în cadrul căruia:-  18 state membre au votat în favoarea proiectului (223 de voturi)-  5 state membre au votat împotriva proiectului (48 de voturi)-  4 state membre s-au abținut (74 de voturi)Comitetul nu a emis niciun aviz. Prin urmare, în conformitate cu articolul 19 din Directiva 91/414/CEE și în temeiul articolului 5 din Decizia 1999/468/CE a Consiliului, Comisia trebuie să prezinte Consiliului o propunere privind măsurile de adoptat, Consiliul dispunând de trei luni pentru a decide prin majoritate calificată.Proiectul de decizie nu face obiectul dreptului de control al Parlamentului European (articolul 8 din Decizia 1999/468/CE a Consiliului).Propunere deDECIZIE A CONSILIULUIprivind neincluderea uleiului de parafină CAS 8042-47-5 în anexa I la Directiva 91/414/CEE a Consiliului și retragerea autorizațiilor pentru produsele de protecție a plantelor care conțin această substanță(Text cu relevanță pentru SEE)CONSILIUL UNIUNII EUROPENE,având în vedere Tratatul de instituire a Comunității Europene,având în vedere Directiva 91/414/CEE a Consiliului din 15 iulie 1991 privind introducerea pe piață a produselor de uz fitosanitar[1], în special articolul 8 alineatul (2) paragraful al patrulea,întrucât:1.  Articolul 8 alineatul (2) din Directiva 91/414/CEE prevede că un stat membru poate autoriza, în decurs de 12 ani de la data notificării directivei respective, introducerea pe piață a produselor de protecție a plantelor conținând substanțe active care nu sunt incluse în anexa I la directiva respectivă și care se află deja pe piață la doi ani de la data notificării, timp în care se efectuează o examinare eșalonată a acestor substanțe în cadrul unui program de lucru.2.  Regulamentele (CE) nr. 1112/2002[2] și (CE) nr. 2229/2004[3] ale Comisiei prevăd normele detaliate de punere în aplicare a etapei a patra a programului de lucru menționat la articolul 8 alineatul (2) din Directiva 91/414/CEE și stabilesc o listă de substanțe active care urmează să fie evaluate în vederea eventualei lor includeri în anexa I la Directiva 91/414/CEE. Lista respectivă include uleiul de parafină CAS 8042-47-5.3.  Efectele uleiului de parafină CAS 8042-47-5 asupra sănătății umane și asupra mediului au fost evaluate, pentru o serie de utilizări propuse de notificator, în conformitate cu dispozițiile prevăzute în Regulamentele (CE) nr. 1112/2002 și (CE) nr. 2229/2004. În plus, regulamentele menționate anterior desemnează statele membre raportoare care trebuie să înainteze Autorității Europene pentru Siguranța Alimentară (EFSA) rapoartele de evaluare și recomandările relevante, în conformitate cu articolul 21 alineatul (3) din Regulamentul (CE) nr. 2229/2004. Pentru uleiul de parafină CAS 8042-47-5, statul membru raportor a fost Grecia și toate informațiile relevante au fost prezentate la 30 aprilie 2008 și la 7 mai 2008.4.  Raportul de evaluare a fost revizuit inter pares de statele membre și de EFSA în cadrul Grupului său de lucru pentru evaluare și a fost prezentat Comisiei la 19 decembrie 2008 sub forma concluziei EFSA cu privire la revizuirea inter pares a evaluării riscului de pesticid în cazul substanței active ulei de parafină CAS 8042-47-5[4]. Raportul respectiv a fost revizuit inter pares de statele membre și de Comisie în cadrul Comitetului permanent pentru lanțul alimentar și sănătatea animală și a fost finalizat la 12 martie 2009, sub forma raportului de reexaminare al Comisiei privind uleiul de parafină CAS 8042-47-5.5.  În cursul evaluării acestei substanțe active, au fost identificate unele aspecte problematice. Mai exact, elementele de probă disponibile nu sunt suficiente pentru a demonstra că utilizarea este sigură pentru operatori, lucrători, persoanele aflate în zonă și consumatori. În consecință, nu s-a putut concluziona, pe baza informațiilor disponibile, că uleiul de parafină CAS 8042-47-5 îndeplinește criteriile pentru a fi inclus în anexa I la Directiva 91/414/CEE.6.  Comisia a invitat notificatorul să-și prezinte observațiile cu privire la rezultatele revizuirii inter pares și la intenția sa de a susține sau nu în continuare includerea substanței respective în anexă. Notificatorul și-a prezentat observațiile, acestea fiind examinate cu atenție. Cu toate acestea, în ciuda argumentelor prezentate de notificator, aspectele problematice identificate nu au putut fi înlăturate, iar evaluările efectuate pe baza informațiilor transmise nu au demonstrat că, în condițiile de utilizare propuse, produsele de protecție a plantelor care conțin ulei de parafină CAS 8042-47-5 ar îndeplini în general cerințele prevăzute la articolul 5 alineatul (1) literele (a) și (b) din Directiva 91/414/CEE.7.  În consecință, uleiul de parafină CAS 8042-47-5 nu ar trebui inclus în anexa I la Directiva 91/414/CEE.8.  Ar trebui luate măsuri care să garanteze că autorizațiile acordate pentru produsele de protecție a plantelor care conțin ulei de parafină CAS 8042-47-5 sunt retrase într-o perioadă determinată și nu sunt reînnoite, precum și că nu se mai acordă autorizații noi pentru astfel de produse.9.  Orice perioadă de grație acordată de un stat membru pentru eliminarea, depozitarea, introducerea pe piață și utilizarea stocurilor existente de produse de protecție a plantelor care conțin ulei de parafină CAS 8042-47-5 nu ar trebui să depășească 12 luni, pentru a limita utilizarea stocurilor existente la o singură perioadă de vegetație suplimentară, ceea ce garantează faptul că produsele de protecție a plantelor care conțin ulei de parafină CAS 8042-47-5 rămân disponibile pentru o perioadă de 18 luni de la adoptarea prezentei decizii.10.  Prezenta decizie nu exclude prezentarea unei cereri pentru uleiul de parafină CAS 8042-47-5, în conformitate cu articolul 6 alineatul (2) din Directiva 91/414/CEE și cu Regulamentul (CE) nr. 33/2008 al Comisiei din 17 ianuarie 2008 de stabilire a normelor de aplicare a Directivei 91/414/CEE a Consiliului în privința unei proceduri ordinare și a unei proceduri accelerate de evaluare a substanțelor active prevăzute în programul de lucru menționat la articolul 8 alineatul (2) din directiva respectivă, dar care nu au fost incluse în anexa I la aceasta[5], în vederea unei posibile includeri în anexa I la directiva menționată anterior.11.  Comitetul permanent pentru lanțul alimentar și sănătatea animală nu a emis un aviz în termenul stabilit de președinte,ADOPTĂ PREZENTA DECIZIE:Articolul 1Uleiul de parafină CAS 8042-47-5 nu se include în anexa I la Directiva 91/414/CEE.Articolul 2Statele membre se asigură că:(a) autorizațiile pentru produsele de protecție a plantelor care conțin ulei de parafină CAS 8042-47-5 sunt retrase până la [… A SE INSERA O DATĂ ULTERIOARĂ CU 6 LUNI FAȚĂ DE DATA ADOPTĂRII PREZENTEI DECIZII ];(b) autorizațiile pentru produsele de protecție a plantelor care conțin ulei de parafină CAS 8042-47-5 nu se mai acordă sau nu se mai reînnoiesc începând cu data publicării prezentei decizii.Articolul 3Orice perioadă de grație acordată de statele membre în conformitate cu dispozițiile articolului 4 alineatul (6) din Directiva 91/414/CEE este cât mai scurtă posibil și expiră cel târziu la [… A SE INSERA O DATĂ ULTERIOARĂ CU 18 LUNI FAȚĂ DE DATA ADOPTĂRII PREZENTEI DECIZII ].Articolul 4Prezenta decizie se adresează statelor membre.Adoptată la Bruxelles,Pentru Consiliu,Președintele [1] JO L 230, 19.8.1991, p. 1.[2] JO L 168, 27.6.2002, p. 14.[3] JO L 379, 24.12.2004, p. 13.[4] Raport științific EFSA (2008) 219-220, Conclusion regarding the peer review of the pesticide risk assessment of the active substance paraffin oil CAS 8042-47-5 (Concluzie privind revizuirea inter pares a evaluării riscului de pesticid pentru substanța activă ulei de parafină CAS 8042-47-5), finalizat la 19 decembrie 2008.[5] JO L 15, 18.1.2008, p. 5.